Os persas, persan(o)s u persian(o)s estioron orichinalment un pueblo iranio establito en a rechión de Fars, pero dimpués d'o periodo aquemenida asimiloron a atros pueblos de luenga irania y actualment son os habitants d'o centro y este d'Irán, país on representarían entre un 40 y un 70 % d'a población. Dende un punto de vista más amplo bells grupos etnicos d'Afganistán u d'Asia Central como os tachicos tamién serían persans u n'estioron historicament. Os persas parlan o idioma persa y en Irán son mayoritariament xiitas. O modo de vida tradicional ye tanto agricola sedentario como o pastoreyo nomada.